Á milli jóla og nýárs hélt Sigurborg af stað til veiða og kom til hafnar í Grundarfirði þann 30.12.19 s.l með 40 tonn , af því voru um 14 tonn af skarkola , 13 tonn af þorski , 8 tonn af ýsu og 2 tonn af steinbít . Minna í öðrum tegundum . Sigurborg var á veiðum við Flökin . Sigurborg hélt aftur til veiða á nýju ári og kom til hafnar í Grundarfirði með 55 tonn af því voru um 35 tonn af skarkola , 12 tonn af þorski , 4 tonn af steinbít og 3 tonn af ýsu . Minna í öðrum tegundum . Sigurborg var meðal annars á veiðum í Nesdýpi og við Grunnkant . Áætlað er að Sigurborg haldi aftur til veiða að löndun lokinni .